Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 767/13/4401	Komárno, 5.9.2014
EEČ : 2-30-151-2014

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov

Rozhodol: 	prokurátor Okresnej prokuratúry Komárno
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako samostatne zárobkovo činná osoba XXXXX, so sídlom XXXXX v Nesvadoch, IČO: XXXXX za mesiac november 2011 nezaplatil sumu 109,07,-€ ku dňu splatnosti 08.12.2011, za mesiac december 2011 nezaplatil sumu 109,07,-€ ku dňu splatnosti 09.01.2012, za mesiac január 2012 nezaplatil sumu 112,66,-€ ku dňu splatnosti 08.02.2012, za mesiac február 2012 nezaplatil sumu 112,66,-€ ku dňu splatnosti 08.03.2012, za mesiac marec 2012 nezaplatil sumu 112,66,-€ ku dňu splatnosti 10.04.2012, za mesiac apríl 2012 nezaplatil sumu 112,66,-€ ku dňu splatnosti 09.05.2012, za mesiac máj 2012 nezaplatil sumu 112,66,-€ ku dňu splatnosti 08.06.2012, za mesiac jún 2012 nezaplatil sumu 112,66,-€ ku dňu splatnosti 09.07.2012, za mesiac júl 2012 nezaplatil sumu 112,66,-€ ku dňu splatnosti 08.08.2012, za mesiac august 2012 nezaplatil sumu 112,66,-€ ku dňu splatnosti 10.09.2012, za mesiac september 2012 nezaplatil sumu 112,66,-€ ku dňu splatnosti 08.10.2012, za mesiac október 2012 nezaplatil sumu 112,66,-€ ku dňu splatnosti 08.11.2012, za mesiac november 2012 nezaplatil sumu 112,66,-€ ku dňu splatnosti 10.12.2012, za mesiac december 2012 nezaplatil sumu 112,66,-€ ku dňu splatnosti 08.01.2013, za mesiac apríl  2013 nezaplatil  sumu 130,27,-€ ku dňu splatnosti 09.05.2013, za mesiac máj 2013 nezaplatil sumu 130,27,-€ ku dňu splatnosti 10.06.2013, za mesiac jún 2013 nezaplatil sumu 130,27,-€ ku dňu splatnosti 08.07.2013, za mesiac júl 2013 nezaplatil sumu 130,27,-€ ku dňu splatnosti 08.08.2013, za mesiac september 2013 nezaplatil sumu 130,27,-€ ku dňu splatnosti 08.10.2013, za mesiac október 2013 nezaplatil sumu 130,27,-€ ku dňu splatnosti 08.11.2013, za mesiac november 2013 nezaplatil sumu 130,27,-€ ku dňu splatnosti 09.12.2013, pričom tieto platby bol povinný ako samostatne zárobkovo činná osoba zaplatiť na poistnom na sociálne poistenie a na príspevku na starobné dôchodkové sporenie v súlade s § 141 ods.1 zákona č. 461/2003 Z. z. o sociálnom poistení v znení neskorších predpisov určenému príjemcovi Sociálnej poisťovni, pobočke XXXXX celkom vo výške 2714,31,-€, pričom podľa znaleckého posudku vypracovaného XXXXX č. 21/2014 v jednotlivých termínoch, keď malo byť poistné na sociálne poistenie a príspevok na starobné dôchodkové sporenie zaplatené, Harol XXXXX disponoval finančnými prostriedkami, z ktorých by vedel plniť svoju povinnosť ako samostatne zárobkovo činná osoba, a teda by vedel zaplatiť poistné na sociálne poistenie a príspevok na starobné dôchodkové sporenie určenému príjemcovi Sociálnej poisťovni, pobočke XXXXX, ul. Petöfiho č. 7 celkom vo výške 2714,31,-€. 

lebo zanikla trestnosť činu

Odôvodnenie:
Uznesením vyšetrovateľa OO PZ Hurbanovo (ďalej len policajt) ČVS:ORP-1060/HU-KN-2013 zo dňa 19.06.2014 bolo podľa § 206 ods.1 Trestného poriadku vznesené obvinenie XXXXX za prečin nezaplatenia dane a poistného podľa § 278 ods.1 Trestného zákona na tom skutkovom základe, že 
- ako samostatne zárobkovo činná osoba XXXXX, so sídlom XXXXX v Nesvadoch, IČO: XXXXX za mesiac november 2011 nezaplatil sumu 109,07,-€ ku dňu splatnosti 08.12.2011, za mesiac december 2011 nezaplatil sumu 109,07,-€ ku dňu splatnosti 09.01.2012, za mesiac január 2012 nezaplatil sumu 112,66,-€ ku dňu splatnosti 08.02.2012, za mesiac február 2012 nezaplatil sumu 112,66,-€ ku dňu splatnosti 08.03.2012, za mesiac marec 2012 nezaplatil sumu 112,66,-€ ku dňu splatnosti 10.04.2012, za mesiac apríl 2012 nezaplatil sumu 112,66,-€ ku dňu splatnosti 09.05.2012, za mesiac máj 2012 nezaplatil sumu 112,66,-€ ku dňu splatnosti 08.06.2012, za mesiac jún 2012 nezaplatil sumu 112,66,-€ ku dňu splatnosti 09.07.2012, za mesiac júl 2012 nezaplatil sumu 112,66,-€ ku dňu splatnosti 08.08.2012, za mesiac august 2012 nezaplatil sumu 112,66,-€ ku dňu splatnosti 10.09.2012, za mesiac september 2012 nezaplatil sumu 112,66,-€ ku dňu splatnosti 08.10.2012, za mesiac október 2012 nezaplatil sumu 112,66,-€ ku dňu splatnosti 08.11.2012, za mesiac november 2012 nezaplatil sumu 112,66,-€ ku dňu splatnosti 10.12.2012, za mesiac december 2012 nezaplatil sumu 112,66,-€ ku dňu splatnosti 08.01.2013, za mesiac apríl  2013 nezaplatil  sumu 130,27,-€ ku dňu splatnosti 09.05.2013, za mesiac máj 2013 nezaplatil sumu 130,27,-€ ku dňu splatnosti 10.06.2013, za mesiac jún 2013 nezaplatil sumu 130,27,-€ ku dňu splatnosti 08.07.2013, za mesiac júl 2013 nezaplatil sumu 130,27,-€ ku dňu splatnosti 08.08.2013, za mesiac september 2013 nezaplatil sumu 130,27,-€ ku dňu splatnosti 08.10.2013, za mesiac október 2013 nezaplatil sumu 130,27,-€ ku dňu splatnosti 08.11.2013, za mesiac november 2013 nezaplatil sumu 130,27,-€ ku dňu splatnosti 09.12.2013, pričom tieto platby bol povinný ako samostatne zárobkovo činná osoba zaplatiť na poistnom na sociálne poistenie a na príspevku na starobné dôchodkové sporenie v súlade s § 141 ods.1 zákona č. 461/2003 Z. z. o sociálnom poistení v znení neskorších predpisov určenému príjemcovi Sociálnej poisťovni, pobočke XXXXX celkom vo výške 2714,31,-€, pričom podľa znaleckého posudku vypracovaného XXXXX č. 21/2014 v jednotlivých termínoch, keď malo byť poistné na sociálne poistenie a príspevok na starobné dôchodkové sporenie zaplatené, Harol XXXXX disponoval finančnými prostriedkami, z ktorých by vedel plniť svoju povinnosť ako samostatne zárobkovo činná osoba, a teda by vedel zaplatiť poistné na sociálne poistenie a príspevok na starobné dôchodkové sporenie určenému príjemcovi Sociálnej poisťovni, pobočke XXXXX, ul. Petöfiho č. 7 celkom vo výške 2714,31,-€. 
V rámci dokazovania bol vypočutý obvinený XXXXX, ktorý sa k spáchaniu skutkov v plnej miere priznal, uviedol, že takto konal, nakoľko firma bola v zlej finančnej situácii. 
Jeho konanie je preukázané aj výsluchom zástupkýň príjemcu zrazených platieb - XXXXX a XXXXX, s vecou súvisiacimi účtovnými dokladmi a inými listinnými dôkazmi. 
Zo záverov znaleckého posudku XXXXX z odboru ekonómia a manažment odvetvie účtovníctvo a daňovníctvo č.32/2014 vyplynulo, že daňový subjekt - živnostník XXXXX  ku  dňom splatnosti,  kedy  bol povinný  v mene  tohto subjektu zaplatiť povinné platby určenému príjemcovi - Sociálnej poisťovni, disponoval takými finančnými prostriedkami, že bol spôsobilý na uhradenie vlastných povinností v tých mesiacoch, za ktoré bolo XXXXX vznesené obvinenie. 
Za ďalšie mesiace uvedené v trestnom oznámení Sociálnej poisťovne - august 2011 až október 2011 nedisponoval dostatočnými prostriedkami, nebol objektívne spôsobilý svoju zákonnú povinnosť voči Sociálnej poisťovni splniť, preto jeho konanie za uvedené mesiace nenapĺňalo formálne znaky trestného činu.
Prečinu neodvedenia dane a poistného podľa § 278 ods.1 Trestného zákona sa dopustí ten, kto vo väčšom rozsahu nezaplatí  splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie. 
           Podľa § 86 písmeno e/ Trestného zákona zaniká trestnosť trestného činu nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 
	Podľa § 86 ods.2 Trestného zákona trestnosť trestného činu podľa odseku 1 písm. e) nezaniká, ak ide o páchateľa, ktorý bol za obdobný čin v predchádzajúcich dvadsiatich štyroch mesiacoch postihnutý, alebo ak trestné stíhanie páchateľa za obdobný čin bolo v predchádzajúcich dvadsiatich štyroch mesiacoch zastavené z dôvodu zániku trestnosti trestného činu podľa odseku 1.
	Účinná ľútosť je jedným z dôvodov zániku trestnej zodpovednosti a všeobecne spočíva v tom, že páchateľ trestného činu, ktorý bol už dokonaný, svojou vlastnou aktívnou činnosťou  napraví  škodlivý následok trestného činu, na ktorý sa účinná ľútosť vzťahuje. Zmyslom účinnej ľútosti je teda najmä motivovať páchateľa sľubom beztrestnosti k tomu, aby zamedzil alebo napravil  škodlivý  následok  trestného  činu.  To  sa  zvlášť  prejavuje  v  osobitnom  ustanovení o účinnej ľútosti vzťahujúcej sa k trestnému činu nezaplatenia dane a poistného podľa § 278 Trestného zákona, kde zmyslom je primäť páchateľa tohto trestného činu, aby dodatočne splnil svoju zákonnú povinnosť  a uhradil doposiaľ nezaplatené povinné platby.  Záujem na dodatočnom vyrovnaní príslušných povinných platieb tu má prednosť pred trestným postihom páchateľa. Dodatočným splnením tejto povinnosti v zmysle § 86 písm.e) Trestného zákona je treba rozumieť vyrovnanie čiastky, ktorú páchateľ mal zaplatiť ako platca. Na splnenie podmienok účinnej ľútosti nemusí teda páchateľ uhradiť nezaplatené povinné platby za obdobie predchádzajúce ani za obdobie nasledujúce, prípadne tie, ktoré nie sú predmetom podozrenia z trestného činu. Povinnosť dodatočnej úhrady sa vo vzťahu k sociálnemu poisteniu nevzťahuje ani na sankcie spojené s nesplnením zákonnej povinnosti odviesť poistné. To však nič nemení na povinnosti takéto sankcie zaplatiť mimo trestného konania, nakoľko sú vymáhateľné podľa príslušných predpisov.
	Obvinený XXXXX po náležitom poučení aj o tejto forme tzv. účinnej ľútosti uhradil poštovými poukážkami na adresu Sociálnej poisťovne dňa 30.07.2014 sumu 3.041,52 .-€, ktorá je nad rámec čiastky, za ktorú mu bolo obvinenie vznesené a zodpovedá celej sume nezaplateného poistného v rozsahu trestného oznámenia (teda zaplatil i za nezavinené obdobia).
Toto následne potvrdila aj splnomocnenkyňa Sociálnej poisťovne - pobočka XXXXX. S výsledkami vyšetrovania sa mohol obvinený oboznámiť dňa 27.08.2014, čiže zákonná lehota na uplatnenie účinnej ľútosti bola zachovaná.
Zároveň nebola zistená zákonná prekážka uvedené v § 86 ods.2 Trestného zákona, ktorá by bránila akceptácii využitia účinnej ľútosti obvineným, tento nebol za obdobný čin v predchádzajúcich  dvadsiatich  štyroch  mesiacoch   postihnutý,   nebolo   proti   nemu  trestné stíhanie za obdobný čin v predchádzajúcich dvadsiatich štyroch mesiacoch zastavené z dôvodu zániku trestnosti trestného činu. 
 Uvedeným zákonom predpokladaným spôsobom teda trestnosť jeho protiprávneho konania s poukazom na vyššie citované ustanovenie § 86 písm.e) Trestného zákona účinne zanikla.
Podľa § 215 odsek 1 písmeno h) Trestného poriadku prokurátor uznesením zastaví trestné stíhanie, ak zanikla trestnosť činu.
Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Krakovský
prokurátor